Napad se je začel 24. oktobra 1917. Kraussov I. korpus je pri preboju fronte igral ključno vlogo. Njegova naloga je bila zasesti črto med Skutnikom (1.720m) in Stolom (1.673m) nad dolino reke Učje zahodno od Žage in nato napredovati proti Čenti (Tercentu) in Tilmentu. Njegova druga naloga je bila napad z Rombona proti prelazu Prevala ter pomoč III. korpusu, ki je napadel v smeri proti Kobaridu. Nemško-avstrijska ofenziva je dosegla mnogo večji uspeh, kot so pričakovali, zato je kasneje dobila naziv Čudež pri Kobaridu.